
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 2843/17.03.2026
REFERAT DE APROBARE 
a proiectului de hotărâre privind însușirea raportului de evaluare a terenurilor în vederea concesionării prin licitație publică în zona PUZ  Industrial, proprietatea orașului Deta, domeniul privat. 
Art. 362 din Ordonanța de Urgență a Guvernului nr. 57/2019 privind Codul Administrativ reglementează modalitățile de exercitare a dreptului de proprietate privată. Astfel, conform alin. (1) Bunurile proprietate privată a statului sau a unităţilor administrativ-teritoriale pot fi date în administrare, concesionate ori închiriate, iar potrivit alin. (3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător.
În urmă cu mulți ani s-a demarat procedura de realizare în orașul Deta a unei zone industriale, prin realizarea unui studiu de fezabilitate, urmat de schimbarea categoriei de folosință, parcelare, realizare acces auto, punând pune la dispoziție investitorilor interesați parcele pentru dezvoltare economică, industrială etc.. Întrucât s-au arătat interesați doi investitori, s-a procedat la stabilirea prețului de pornire la licitație pe baza unei evaluări realizate de un evaluator autorizat, și întocmirea documentației pentru scoaterea la licitație în vederea concesionării, cu respectarea prevederilor art. 302-331, coroborat cu art. 362 alin. 3) din Ordonanța de Urgență a Guvernului nr. 57/2019 privind Codul Administrativ.  
Astfel, în conformitate cu art. 129, alin. (2), litera c), alin. (6), litera b), art. 362 alin. (1) și (3) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, am iniţiat şi propun spre adoptare proiectul de hotărâre privind însușirea raportului de evaluare nr. 109/02.03.2026, întocmit de inginer Marinescu Constantin, evaluator autorizat, membru titular ANEVAR, legitimația nr. 13.947, valabil 2026, în vederea  concesionării terenurilor din zona PUZ Industrial prin licitație publică.
P R I M A R,

Ec. Petru ROMAN

